paragraph_text: Ernest Bošnjak (u mađ. izvorima i kao Bosnyák Ernő) (Sombor, 1. siječnja 1876. – Sombor, 9. kolovoza 1963.) je bio jednim od začetnika kinematografije na području bivše Jugoslavije. Bio je filmskim redateljem, snimateljem i producentom. Osnivač je i vlasnik prvog kina u Južnoj Ugarskoj i izumitelj tiskarskog stroja za tiskanje plakata u četiri boje. Podrijetlom je bio bunjevački Hrvat.